
DR.30.10.2017                                                        99                   

 
tidak dihapuskan. Saya kata jangan mimpilah. Tunggu kita take over esok, baru boleh kita 
hapuskan. 

 Akan tetapi, itulah yang berlaku di bawah ini yang mereka sampaikan kepada saya. 
Jadi, saya sampaikan dalam Dewan ini supaya mereka yang di luar sana dapat melihat 
perkara ini. IMF juga dalam laporan Fiscal Monitor October 2017, dengan izin, menyatakan 
tackling equality untuk mengatasi income  equality ini perlu menuju ke arah percukaian yang 
progresif dengan menggunakan cukai terhadap kekayaan golongan-golongan yang kaya. 
Inilah Tuan Yang di-Pertua, perkara ini saya harap akan mendapat jawapan daripada 
kerajaan. Ini kerana pada saya ini satu wacana yang cukup baik. Memang daripada awal 
kalau kita baca berita bila kerajaan mengumumkan pelaksanaan cukai GST ini antara yang 
berikan sambutan yang positif itu adalah IMF. Akan tetapi, sekarang ini pendekatannya sudah 
berbeza. Wacananya juga sudah berbeza. 

 Tuan Yang di-Pertua, saya ingin pergi kepada poin yang kedua iaitu menangani 
masalah perumahan mampu milik. Bajet 2018 ini menyaksikan terdapat pertambahan 
peruntukan untuk membina rumah mampu milik kepada RM2.5 bilion. Kita akui bahawa 
masalah mendapat rumah pertama bagi golongan muda ini amatlah meruncing. Malah, kalau 
kita tengok perbahasan dan wacana yang sebelum ini menyatakan bahawa di manakah 
letaknya keutamaan orang muda? Beli kereta dulu ke atau beli rumah dahulu? Ini kerana 
hendak- kerana kita tengok kemampuan dan gaji yang tidak naik dan menyebabkan mereka 
ini mendatangkan masalah untuk mendapatkan harta yang pertama. 

 Namun, ada persoalan yang harus dijawab oleh kerajaan. Berkenaan dengan 
sasaran oleh kerajaan untuk menyiapkan rumah mampu milik sebanyak 1 juta unit menjelang 
2018. Ini terkandung dalam manifesto- janji yang ditepati di Barisan Nasional. Jadi, kita minta 
Yang Berhormat Menteri KPKT beritahu tentang keadaan ini. Update Dewan tentang perkara 
ini. Ini kerana kita diberitahu hanya 241,575 unit rumah mampu milik sahaja telah disiapkan 
sehingga akhir April 2017 dan lagi 57 peratus sedang dalam pembinaan. Baki 22 peratus 
hanya di peringkat perancangan. 

 Jadi, kalau kita beri satu angka untuk capai 1 juta buah rumah sudah pastilah ini 
satu perkara cukup mustahil. Jadi, saya ingin ingatkan kepada kerajaan jangan kita dok 
mengata orang lebih sangat. Saya dengar tadi, Yang Berhormat Kuala Selangor dok kutuk 
macam-macam. Tidak apalah. Kalau hendak bangkit dalam Dewan Undangan Negeri, 
bertanding di DUN. Bangkit di Dewan Negeri tanya fasal Selangor. Jangan kita jadi seperti 
kata pepatah, ‘kokok derai-derai, ekor bergelumang dengan tahi’. Jadi, selesaikan masalah 
dalaman Yang Berhormat dahulu, barulah kita bangkitkan perkara-perkara ini. 

 Tuan Yang di-Pertua, saya ingin teruskan dengan menyatakan bahawa selain 
daripada kebimbangan menyiapkan rumah mampu milik ini, ada yang mengatakan rumah 
kali ini bukan lagi mampu milik tetapi rumah mampu ditengok sahaja- mampu dilihat. Ini 
disebabkan harga pasaran rumah yang melambung tinggi dan tidak disebut di dalam 
belanjawan ini bagaimana kerajaan ingin mengawal harga perumahan ini. Jadi, saya ingin 
mengajak Dewan untuk memikirkan cara bersama bagaimana kita untuk menyelesaikan 
masalah ini. 

 Bajet 2018, dia beri peluang kepada skim step up financing yang diperkenalkan oleh 
PR1MA dan dipanjangkan kepada pemaju-pemaju perumahan swasta berdasarkan kriteria 
yang telah ditetapkan. Namun, terdapat kebimbangan akan berlakunya masalah jangka 
panjang. Kebimbangan ini disuarakan oleh Persatuan Pembeli Rumah Kebangsaan (HBA) 
yang menyatakan bahawa skim step up financing ini akan menyebabkan harga rumah 
dinaikkan oleh pemaju kerana pembeli boleh mendapat pembiayaan perumahan dengan 
lebih tinggi. 

 Menurut HBA juga, pembinaan rumah mampu milik perlu dilaksanakan, disasarkan 
kepada pasaran yang sebenar. Harga yang sepadan sesuai dengan kawasan yang sesuai 
dengan kawasan yang dibina. Dalam erti kata yang lain bermaksud ia mestilah mengambil 
kira the strategic part of it, dengan izin. Di pihak pemaju pula, REHDA baru-baru ini mengeluh 
jika inginkan pemaju membina rumah mampu milik, kerajaan sewajarnya mengecualikan 
GST ke atas bahan-bahan binaan dan bukan sedikit Tuan Yang di-Pertua. 

 Justeru, saya ingin cadangkan saya ingin tanya kepada kerajaan apakah formula 
yang telah difikirkan untuk mengimbangi tuntutan rakyat memiliki rumah dan permintaan 
pemaju untuk membina lebih banyak rumah mampu milik. Tuan Yang di-Pertua.  



tidak dihapuskan. Saya kata jangan mimpilah. Tunggu kita take over esok, baru boleh kita hapuskan. Akan tetapi, itulah yang berlaku di bawah ini yang mereka sampaikan kepada saya. Jadi, saya sampaikan dalam Dewan ini supaya mereka yang di luar sana dapat melihat perkara ini. IMF juga dalam laporan Fiscal Monitor October 2017, dengan izin, menyatakan tackling equality untuk mengatasi income equality ini perlu menuju ke arah percukaian yang progresif dengan menggunakan cukai terhadap kekayaan golongan-golongan yang kaya. Inilah Tuan Yang di-Pertua, perkara ini saya harap akan mendapat jawapan daripada kerajaan. Ini kerana pada saya ini satu wacana yang cukup baik. Memang daripada awal kalau kita baca berita bila kerajaan mengumumkan pelaksanaan cukai GST ini antara yang berikan sambutan yang positif itu adalah IMF. Akan tetapi, sekarang ini pendekatannya sudah berbeza. Wacananya juga sudah berbeza. Tuan Yang di-Pertua, saya ingin pergi kepada poin yang kedua iaitu menangani masalah perumahan mampu milik. Bajet 2018 ini menyaksikan terdapat pertambahan peruntukan untuk membina rumah mampu milik kepada RM2.5 bilion. Kita akui bahawa masalah mendapat rumah pertama bagi golongan muda ini amatlah meruncing. Malah, kalau kita tengok perbahasan dan wacana yang sebelum ini menyatakan bahawa di manakah letaknya keutamaan orang muda? Beli kereta dulu ke atau beli rumah dahulu? Ini kerana hendak- kerana kita tengok kemampuan dan gaji yang tidak naik dan menyebabkan mereka ini mendatangkan masalah untuk mendapatkan harta yang pertama. Namun, ada persoalan yang harus dijawab oleh kerajaan. Berkenaan dengan sasaran oleh kerajaan untuk menyiapkan rumah mampu milik sebanyak 1 juta unit menjelang 2018. Ini terkandung dalam manifesto- janji yang ditepati di Barisan Nasional. Jadi, kita minta Yang Berhormat Menteri KPKT beritahu tentang keadaan ini. Update Dewan tentang perkara ini. Ini kerana kita diberitahu hanya 241,575 unit rumah mampu milik sahaja telah disiapkan sehingga akhir April 2017 dan lagi 57 peratus sedang dalam pembinaan. Baki 22 peratus hanya di peringkat perancangan. Jadi, kalau kita beri satu angka untuk capai 1 juta buah rumah sudah pastilah ini satu perkara cukup mustahil. Jadi, saya ingin ingatkan kepada kerajaan jangan kita dok mengata orang lebih sangat. Saya dengar tadi, Yang Berhormat Kuala Selangor dok kutuk macam-macam. Tidak apalah. Kalau hendak bangkit dalam Dewan Undangan Negeri, bertanding di DUN. Bangkit di Dewan Negeri tanya fasal Selangor. Jangan kita jadi seperti kata pepatah, 'kokok derai-derai, ekor bergelumang dengan tahi'. Jadi, selesaikan masalah dalaman Yang Berhormat dahulu, barulah kita bangkitkan perkara-perkara ini. Tuan Yang di-Pertua, saya ingin teruskan dengan menyatakan bahawa selain daripada kebimbangan menyiapkan rumah mampu milik ini, ada yang mengatakan rumah kali ini bukan lagi mampu milik tetapi rumah mampu ditengok sahaja- mampu dilihat. Ini disebabkan harga pasaran rumah yang melambung tinggi dan tidak disebut di dalam belanjawan ini bagaimana kerajaan ingin mengawal harga perumahan ini. Jadi, saya ingin mengajak Dewan untuk memikirkan cara bersama bagaimana kita untuk menyelesaikan masalah ini. Bajet 2018, dia beri peluang kepada skim step up financing yang diperkenalkan oleh PR1MA dan dipanjangkan kepada pemaju-pemaju perumahan swasta berdasarkan kriteria yang telah ditetapkan. Namun, terdapat kebimbangan akan berlakunya masalah jangka panjang. Kebimbangan ini disuarakan oleh Persatuan Pembeli Rumah Kebangsaan (HBA) yang menyatakan bahawa skim step up financing ini akan menyebabkan harga rumah dinaikkan oleh pemaju kerana pembeli boleh mendapat pembiayaan perumahan dengan lebih tinggi. Menurut HBA juga, pembinaan rumah mampu milik perlu dilaksanakan, disasarkan kepada pasaran yang sebenar. Harga yang sepadan sesuai dengan kawasan yang sesuai dengan kawasan yang dibina. Dalam erti kata yang lain bermaksud ia mestilah mengambil kira the strategic part of it, dengan izin. Di pihak pemaju pula, REHDA baru-baru ini mengeluh jika inginkan pemaju membina rumah mampu milik, kerajaan sewajarnya mengecualikan GST ke atas bahan-bahan binaan dan bukan sedikit Tuan Yang di-Pertua. Justeru, saya ingin cadangkan saya ingin tanya kepada kerajaan apakah formula yang telah difikirkan untuk mengimbangi tuntutan rakyat memiliki rumah dan permintaan pemaju untuk membina lebih banyak rumah mampu milik. Tuan Yang di-Pertua.